Ранняя 133, калгасніца, лада, алібін, світ-ананас і шмат іншых гатункаў расійскай, галандскай, польскай селекцый прайшлі праз мае рукі, але чамусьці ўсе яны не былі салодкімі, хаця пах адпаведны мелі. Зойдзеш у цяпліцу, дынямі пахне — і ўся асалода. Вырасце дыня пад 3 кілаграмы пахучая, сакавітая, а смаку не мае. Паліў скарачаў да мінімуму, бо розныя аўтары сцвярджаюць, што гэты фактар істотна ўплывае на цукрыстасць дынь і кавуноў — не дапамагло.